armvectores/hy_wikipedia_2023 huggingface dataset:
Մարմնամարզության կենտրոն (Կազան)

Մարմնամարզության կենտրոն (թաթ.՝ Гимнастика үзәге), մարզական կառույց Ռուսաստանի Կազան քաղաքում (Թաթարստան), որը կառուցվել է հատուկ 2013 թվականի Ամառային ունիվերսիադայի սպորտային մարմնամարզության և գեղարվեստական մարմնամարզության մրցումներն անցկացնելու համար։ Ունիվերսիադայից հետո օբյեկտն ընդունել է բադմինտոնի Եվրոպայի առաջնությունը և մարմնամարզության ու այլ մարզաձևերի բազմաթիվ ազգային և քաղաքային առաջնություններ։


== Պատմություն ==
Կազանում մարմնամարզության կենտրոնի կառուցումը նախատեսվել էր 2013 թվականի Ամառային ունիվերսիադայի շրջանակներում մրցումներ անցկացնելու համար։ Կենտրոնի ստեղծման նախագծին աջակցել են Ռուսաստանի սպորտի նախարարությունը, Թաթարստանի երիտասարդության հարցերի, սպորտի և զբոսաշրջության նախարարությունը, Գեղարվեստական մարմնամարզության համառուսաստանյան ֆեդերացիան և Թաթարստանի գեղարվեստական մարմնամարզության ֆեդերացիան։ Մրցումների դահլիճն ունի 3200 նստատեղով տրիբունա։ Կենտրոնն ունի նաև սպորտային մարմնամարզության և գեղարվեստական մարմնամարզության երկու մարզումային հրապարակ, խորեոգրաֆիկ, մարզասարքային և ֆիթնես դահլիճներ։
Օբյեկտի մակերեսը 20 հազար քառակուսի մետր է, կառույցի շինարարությունն իրականացրել է ««Կազան» արտադրական-շինարարական միավորում» ՍՊԸ-ն։ Օբյեկտի պլանավորված շինարարության ամսաթիվը 2010 թվականի վերջն էր։ Մարմնամարզության կենտրոնի շինարարության համար հատկացվել է 1,25 միլիարդ ռուբլի։
2010 թվականի ամռանը աննախադեպ շոգի ժամանակ շինարարության ընթացքում 15 մետր բարձրությունից փլուզվել է գմբեթը։ Հարուցվել է քրեական գործ ՔՕ 216-րդ հոդվածի 2-րդ մասով («Հանքարդյունաբերության, շինարարության կամ այլ աշխատանքների ընթացքում անվտանգության կանոնների խախտում, որն անզգուշությամբ հանգեցրել է մարդու մահվան»)։

Մարմնամարզության կենտրոնը բացվել է 2012 թվականի նոյեմբերի 14-ին և դարձել է Պովոլժիեի ֆիզիկական կուլտուրայի, սպորտի և զբոսաշրջության պետական ակադեմիայի ստորաբաժանում։ Ունիվերսիադայից առաջ այստեղ անցկացվել են ստուգողական մրցումներ. խմբային վարժություններում գեղարվեստական մարմնամարզության Ռուսաստանի առաջնությունը և գեղարվեստական մարմնամարզության Ռուսաստանի գավաթը։
2013 թվականի ամառային ունիվերսիադայի ընթացքում Մարմնամարզության կենտրոնում կայացել են սպորտային մարմնամարզության (հուլիսի 7-10-ին) և գեղարվեստական մարմնամարզության (հուլիսի 14-16-ին) մրցումները։
Պովոլժիեի ֆիզիկական կուլտուրայի, սպորտի և զբոսաշրջության պետական ակադեմիայի հետապնդած նպատակներից բացի, Ունիվերսիադայից հետո նախատեսվում էր անցկացնել նաև այլ մրցույթներ, ինչպես նաև տարածքներն օգտագործել Կազանի մանկապատանեկան մարզադպրոցի պարապմունքների համար։ Մարմնամարզության կենտրոնում անցկացվել են Ռուսաստանի գեղարվեստական մարմնամարզության 2013, 2014 և 2015 թվականների առաջնությունները, բացի այդ, տարածքներն օգտագործվում են այլ մարզաձևերի մրցումների համար։ Օրինակ՝ Մարմնամարզության կենտրոնում անցկացվել են բադմինտոնի Եվրոպայի 2014 և 2016 թվականների առաջնությունները և ձյուդոյի մրցումներ։


== Հնարավորություններ ==
Մարմնամարզության կենտրոնում միաժամանակ կարող են պարապել մինչև 300 մարզիկներ։


== Հասցե ==
Մարմնամարզության կենտրոնը գտնվում է հետևյալ հասցեով՝ Ռուսաստան, Թաթարստան, Կազան, Սիրտլանովայի փողոց, տուն 6։


== Ծանոթագրություններ ==


== Արտաքին հղումներ ==
Մարմնամարզության կենտրոն
Պետրետո Բիքիզանո

Պետրետո Բիքիզանո (ֆր.՝ Petreto-Bicchisano), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A211։


== Բնակչություն ==
Համայնքի բնակչությունը 2008 թվականին կազմում էր 565 մարդ։


== Տնտեսություն ==
2007 թվականի տվյալներով 287աշխատունակ տարիքի մարդկանցից (15-64 տարեկան) 189-ը տնտեսապես ակտիվ էին, 98-ը անգործունակ (ակտիվության ցուցանիշը 65,9 %, 1999 թվականին եղել է՝ 53,3 %)։ 189 աշխատունակ բնակիչներից 167-ը աշխատում էին (97 տղամարդ և 70 կին), անաշխատանք էին 22-ը (11 տղամարդ և 11 կին)։ 98 անգործունակ մարդկանցից 22-ը աշակերտներ կամ ուսանողներ են, 41-ը թոշակառու, 35-ը անաշխատունակ էին այլ պատճառներով։
2008 թվականին կոմունայում հաշվվել են 275 հարկատու տնտեսություններ, որտեղ ապրել է 565 մարդ։ Միջին եկամուտը մեկ մարդու հաշվով կազմել է 14 222 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պետրետո Բիքիզանո» (ֆրանսերեն)։ Արխիվացված օրիգինալից 2012-08-29-ին։ Վերցված է 2011-09-24 
«Պետրետո Բիքիզանո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Կալիֆոռնիայի վարչական միավորների ցանկ

Կալիֆոռնիա նահանգը բաժանված է 58 վարչական շրջանի։ Տարածաշրջանը առաջին անգամ բաժանվել է քսանյոթ շրջանի՝ 1850 թվականի փետրվարի 18-ին։ Որոնք էլ հետագայում, մինչև 1860 թվականը, ստորաբաժանվել են՝ տասնվեց լրացուցիչ շրջաններ ձևավորելու համար։ Մնացած տասնչորսը կազմավորվել են 1861 թվականից մինչև 1893 թվականները։ Վերջինը, Իմպերիալը, կազմավորվել է 1907 թվականին։ Կալիֆոռնիայում է գտնվում Սան Բերնարդինո շրջանը, որը համարվում է Միացյալ Նահանգների ամենամեծ շրջանը, ինչպես նաև ԱՄՆ -ում առավել խիտ բնակեցված Լոս Անջելես շրջանը։
Կալիֆոռնիայում սրբերի անուններով անվանված շրջաններն ավելի շատ են, քան որևէ այլ նահանգում։


== Ցանկ ==


== Ծանոթագրություններ ==


== Գրականություն ==
Ray McDevitt, Courthouses of California: an illustrated history, Heyday, 2001 , ISBN 9781890771492։ (անգլերեն)
California Historical Survey Commission et Owen Cochran Coy, California county boundaries: a study of the division of the state into counties and the subsequent changes in their boundaries, Valley Publishers, 1973, 345 p. (անգլերեն)


== Արտաքին հղումներ ==
California State Association of Counties Archived 2010-01-07 at the Wayback Machine.
State map showing the county names and linking to county data Archived 2011-01-04 at the Wayback Machine.
California State Association of Counties- The Creation of Our 58 Counties, with Maps of the 58 Counties Each Decade ca.1850–1900
California State Association of Counties,  Map of California Counties: c. 1907-Present
Տալիցա (այլ կիրառումներ)

Տալիցա, կարող է վերաբերել՝

Տալիցա - գետ Ռուսաստանում, հոսում է Վերխոշիժմենսկի շրջանում, Կիրովի մարզում։ Գետաբերանը տեղակայված է Իվկինա գետի ձախ ափին՝ 68 կմ հեռավորության վրա։ Գետի երկարությունը 14 կմ է։
Տալիցա - գետ Ռուսաստանում, հոսում է Յարոսլավլի մարզով։ Գետաբերանը գտնվում է Լուկինկա գետի ձախ ափից 24 կմ հեռավորության վրա։ Գետի երկարությունը կազմում է 11 կմ։
Տալիցա - գետ Ռուսաստանում, հոսում է Իվանովոյի մարզում։ Գետաբերանը տեղակայված է Սեյմնա գետի ձախ ափին՝ 4,1 կմ հեռավորության վրա։ Գետի երկարությունը 12 կմ է։ Ակունքը գտնվում է Բուլատիխա գյուղի մոտ, 14 կմ հարավ-արևելք Վիչուգա քաղաքի կենտրոբում։ Հոսում հարավ-արևմուտքով։
Տալիցա - գետ Ռուսաստանում, հոսում է Նագորսկի շրջանում, Կիրովի մարզում։ Գետաբերանը տեղակայված է Սոլոնայա գետի աջ ափին՝ 3,6 կմ հեռավորության վրա։ Գետի երկարությունը 11 կմ է։
Տալիցա - գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վիտերգա գետի ձախ ափում՝ 53 կմ հեռավորության վրա։ Գետի երկարությունը 10 կմ է։
Տալիցա - գյուղ Ռուսաստանի Լիպեցկի մարզի Ելեցկի շրջանի կազմում։
Սոբոլևո (այլ կիրառումներ)

Սոբոլևո, կարող է վերաբերել՝

Սոբոլևո - գյուղ Ռուսաստանի Նիժնի Նովգորոդի մարզի Գագինսկի շրջանի կազմում։
Սոբոլևո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Սոբոլևո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Մոլիա (Մանտուայի գավառ)

Անվան այլ կիրառումների համար տե՛ս՝ Մոլիա (այլ կիրառումներ)Մոլիա (Մանտուայի գավառ) (իտալերեն՝ Moglia), կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 5827 մարդ (2004 թվականի տվյալներով)։ Խտությունը՝ 183 մարդ/կմ²։ Տարածքը՝ 31 կմ²։ Էլեկտրոնային փոստ՝ 46024։ Հեռախոսային կոդ՝0376։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Սլավնովիչի

Սլավնովիչի (ռուս.՝ Славновичи), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քիմ Ուեյանս

Քիմ Ուեյանս (անգլ.` Kim Wayans, հոկտեմբերի 16, 1961(1961-10-16), Նյու Յորք շրջան, Նյու Յորք, Նյու Յորք, ԱՄՆ), ամերիկացի դերասանուհի, կատակերգու, սցենարիստ, պրոդյուսեր և ռեժիսոր։


== Կյանքն ու կարիերան ==
Քիմ Ուեյանսը ծնվել և մեծացել է Նյու Յորքում, սոցիալական աշխատողի և սուպերմարկետի մենեջերի ընտանիքում։ Նրա եղբայրներ Դեյմոն Ուեյանսը, Կինեն Այվորն Ուեյանսը, Մառլոն Ուեյանսն ու Շոն Ուեյանսը նույնպես դերասաններ են։ Քիմն ավարտել է Ուեսլեյան համալսարանը։
Ուեյանսն առաջին անգամ հեռուստատեսությունում հայտնվեց «Այլ աշխարհ» սիթքոմի շրջանակներում։ 1990 թվականից մինչև 1994 թվականը նա նկարահանվեց Fox In Living Color սկետչ-շոուում, որտեղ նմանակեց այնպիսի հայտնի աստղերի, ինչպիսիք են Ուիթնի Հյուսթոնը, Վանեսա Ուիլյամսը, Օփրա Ուինֆրին, Թինա Թերները, Տելմա Հոպկինսը և Էսթեր Լորրին։ 1990-ական թվականներից նա նկարահանվել է «Տանը» սիթքոմում։ 2000-ական թվականների սկզբում Ուեյանսը՝ որպես պրոդյուսեր, աշխատել է «Իմ կինն ու երեխաները» սիթքոմում, որտեղ նկարահանվել է նրա եղբայր Դեյմոն Ուեյանսը։
2011 թվականին Քիմը մարմնավորել է դրամատիկ մոր կերպար, ով փորձում է հասկանալ իր տասնյոթամյա աղջիկ-լեզբուհուն (Օդիպերո Օդույե)` «Լքյալը» ֆիլմում։ Քիմը բարձր գնահատականի արժանացավ կինոկատակերգությունից դրամա փայլուն անցման համար։ 2014 թվականին նա նկարահանվեց «Խելացնոր» սերիալում, որը առաջին եթերաշրջանից հետո շարունակություն չունեցավ։


== Ֆիլմագրություն ==


== Ծանոթագրություններ ==


== Արտաքին հղումներ ==
Kim Wayans Internet Movie Database կայքում
Kim Wayans Թվիթթերում
http://amyhodgepodge.com/
Fping

fping, ազատ տարածվող ծրագիր, որը նախատեված է UNIX համակարգի համար։ Ստուգում է ցանցում առկա հանգույցների հասանելիությունը ICMP ECHO_REQUEST փաթեթները ուղղարկելու տարբերակով։ Ի տարբերություն սովորական ping հավելվածի, հրամանի տողում կարելի է նշել թե որքան հանգույց է անհրաժեշտ կամ հրամանին կցել տեքստային ֆայլ, որում գրված է հանգույնցների անունները։ Ծրագիրը ուղղարկում է փաթեթը և առանց պատասխանի սպասելու ուղարկում է հաջորդին։
Եթե նշված ժամանակի ավարտից հետո, եթե հանգույցի կողմից չկա պատասխան, ապա այդ հանգույցը համարվում է անհասանելի։ fping-ը ունակ է ուղղարկել ինչպես նշված թվին համապատասխան այնպես էլ անսահմանափակ թվով հարցումներ։
Ի տարբերություն ping-ի, fping-ը օգտոգործում է սկրիպտներ, այդ իսկ պատճառով էլ, այն տվյալները տրամադրում է սկրիպտներով։
fping-ը մոնիթորինգի համար օգտագործում է հետևյալ համակարգերը․

SmokePing.
Xymon.
Zabbix.«-e» բանալին նախատեսված է այն ժամանակի սահմանման համար, որի ընթացքում պետք է տեղի ունենա փաթեթների ուղարկում ստացում, իսկ «-c» բանալին սահմանում է ուղարկվող փաթեթների քանակը։

 %% fping -e -c 3 192.168.1.1

192.168.1.1 : [0], 84 bytes, 3.04 ms (3.04 avg, 0 % loss)
192.168.1.1 : [1], 84 bytes, 2.11 ms (2.57 avg, 0 % loss)
192.168.1.1 : [2], 84 bytes, 2.25 ms (2.46 avg, 0 % loss)

192.168.1.1 : xmt/rcv/%loss = 3/3/0%, min/avg/max = 2.11/2.46/3.04


== Հեղինակներ ==
Roland J. Schemers III, Stanford University, concept and versions 1.x
RL «Bob» Morgan, Stanford University, versions 2.x
David Papp, versions 2.3x
David Schweikert, versions 3.x


== Պատմություն ==
Dec/2011 — David Schweikert շարունակեց աշխատանքը և թողարկեց fping-ի 3-րդ տարբերակը
Mar/2007 — fpingը տեղափոխվեց sourceforge.net
Sep/2002 — Thomas Dzubin և David Papp սկսեցին աշխատել վեբ կայքի և կոդի վրա
Jan/2002 — Jeroen Massar-ը ավելացրեց IPv6-ի աջակցում
Nov/2001 — Tobias Oetiker-ը ուղղեկ կոդում առկա սխալները։ Թողարկվեց 2.4b2_to տարբերակը։
Jul/2001 — Benjamin Gardiner մշակեց fping-ի տարբերակը Mac OS X-ի համար
Jul/2001 — Ավելացվեց «contribs» կատեգերիան ներբեռնուների բաժնում


== Ծանոթագրություններ ==


== Տես նաև ==
Ping
Nmap


== Արտաքին հղղումներ ==
http://fping.sourceforge.net
https://web.archive.org/web/20070712180105/http://homepage.mac.com/duling/halfdozen/Smokeping-Howto.html
http://en.wikipedia.org/wiki/Ping_sweep
Արթին Չիչեկյան

Արթին (Արամայիս) Չիչեկյան (1881, Տրապիզոնի նահանգ, Կի­րա­սոն - 1915), հայ բժիշկ, դեղագործ։


== Կենսագրություն ==
Ծնվել է 1881 թվականին, Տրապիզոնի նահանգի Կիրասոնի (Կիրեսունի) գավառի կենտրոն Կի­րա­սոն քաղաքում։ Քէստենեանի աղբյուրում հիշատակվում է Չիքիճյան Արամայիս Ա.։ 1902 /1910 թ. ավարտել է Բեյ­րու­թի Ամե­րի­կյան համալ­սա­րա­նի բժշկական ֆակուլտետի դեղագործական բաժինը։
1910-1914 թվականներին Կի­րա­սո­նում ունեցել է սեփական դեղատուն և դեղագործ աշխատել։
Սպանվել կամ մահացել է 1915 թվականին Թուր­քի­այում իրագործված Մեծ եղեռ­նի ընթացքում, 34 տարեկանում։


== Գրականություն ==
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Քէստենեան Հրաչ, Պէյրութի Ամերիկեան Համալսարանէն Շրջանաւարտ Եւ Մեծ Եղեռնին Նահատակուած Հայ Բժիշկներ, «Ազ­դակ», 01-11-2012


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Յագուար

Յագուարը (Pantera onca) շատ նման է հովազին, չափերով ավելի խոշոր է։

«Յագուար» անվանումը կեչուա լեզվով նշանակում է՝ արյուն։ Ապրում է Ամերիկա աշխարհամասում՝ Մեքսիկայից մինչև Արգենտինա։ Յագուարը հանդիսանում է Կենտրոնական և Հարավային Ամերիկայի խոշորագույն կատվազգի գիշատիչը։
Մարմնի երկարությունը առանց պոչի տատանվում է 120-185 սմ, պոչի երկարությունը՝ 45-75 սմ, քաշը 36-113 կգ, հիմնականում 60-90 կգ, հանդիպում են նաև 120 կգ-անոց յագուարներ։ Պատմության մեջ հայտնաբերված ամենախոշոր յագուարը կշռել է 158 կգ։ Էգը 20%-ով ավելի թեթև է։
Յագուարները տարածքային կենդանիներ են։ Նրանց տարածքի մակերեսը տատանվում է 25-100 կմ², կախված լանդշաֆտից և որսի քանակությունից, ինչպես նաև կենդանու սեռից։ Որպես կանոն արու յագուարի տարածքն ունի եռանկյունու ձև։ Այն շրջում է իր տարածքով և ամեն 5-15 օրը մեկ հայտնվում է «սահմանամերձ» կետերում։ Միայնակ կյանք է վարում։
Յագուարները բավական հանդուրժող են իրենց ցեղակիցների հանդեպ, և նրանց որսատարածքները կարող են հատվել, սակայն ոչ կատվառյուծների նկատմամբ։
Յագուարները սնվում են ջրախոզուկներով (կապիբարա), վայրի խոզերով, պեկարիներով, գետակինճներով, մազամի եղջերուներով, կապիկներով, թռչուններով, աղվեսներով, օձերով և կրծողներով։ Որսում են նաև կրիաներ։
Յագուարի հզոր ժանիքները ի վիճակի են ջարդել կրիայի պատյանը։ Ի տարբերություն կատվառյուծների, յագուարները հաճախ հարձակվում են ընտանի եղջերավոր կենդանիների վրա։ Գիշատիչը հիանալի լողում է և որսը չի կարող թաքնվել նրանից ջրում։
Ունենում են 2-4 ձագ, որոնք ապրում են մոր հետ այնքան ժամանակ, մինչև որ սեփական տարածք ձեռք բերեն։ Անազատության մեջ ապրում են 20-25 տարի։


== Ծանոթագրություններ ==
Առավոտը սարերում

«Առավոտը սարերում» (գերմ.՝ Der Morgen in den Bergen), գերմանացի նկարիչ Կասպար Դավիդ Ֆրիդրիխի կտավը՝ նկարված 1822-1823 թվականներին Սաքսոնիայի Դրեզդեն քաղաքում։ Աշխատանքը կատարված է ռոմանտիզմի ավանդույթներին համապատասխան։
Նկարը բարձր տեղից արված լեռնային բնապատկեր է։
Ներկայում նկարը ցուցադրվում է Սանկտ Պետերբուրգում՝ Էրմիտաժի՝ գերմանական արվեստի պատկերասրահում։ Թանգարան այն հասել է Պավլովսկի կենտրոնական թանգարանային պահոցից 1945 թվականին.։


== Ծանոթագրություններ ==


== Արտաքին հղումներ ==
«Առավոտը սարերում» (անգլ.)
Կլաուստրոֆոբիա

Կլաուստրոֆոբիա (լատ.՝ claustrum` «փակ տարածք» և հին հունարեն՝ φόβος` վախ), վախ փակ տարածությունից։ Ֆոբիայի ամենատարածված տեսակներից է։ Կլաուստրոֆոբիա ունեցող մարդը հիմնականում վախենում է նեղ տարածությունից, այն պաշտպանական ռեակցիա է, որը տեղի է ունենում կյանքին սպառնացող պայմաններում։ Կլաուստրոֆոբիան նոպայաձև բնույթ ունի և առաջանում է փակ տարածքներում և մեծաքանակ մարդկային կուտակումների դեպքում (ամբոխի, հերթի մեջ)։ Այն հանկարծակի է սկսվում, և մարդը  կորցնում է ինքնակառավարումը. առաջանում է խուճապի, շնչահեղձության զգացում։ Նոպաներն ուղեկցվում են վեգետատիվ նյարդային համակարգի վառ դրսևորումներով, ինչպիսիք են առատ քրտնարտադրությունը, բերանում չորությունը, դողը, սրտխփոցը, շնչարգելությունը։ Մակերիկամներում արտադրվող ադրենալինը  կտրուկ նեղացնում է անոթները` առաջացնելով գլխապտույտ և ուշագնացության վիճակ։
Փոքր սենյակ, փակ սենյակ, ավտոմեքենա, թունել, վերելակ, քարանձավ՝ սրանք հիմնական այն տեղերն են, որից վախենում է կլաուստրաֆոբիայով տառապող մարդը։ Սակայն այդ ֆոբիան ունեցողը ավելի շատ ոչ թե վախենում է այդ տարածքներից, այլ վախենում է, թե ինչ կլինի իր հետ, եթե հայտնվի այդպիսի վայրում։
Կլաուստրոֆոբիան մյուս ֆոբիաների (վախերի) նման մանկուց է գալիս։ Դեռևս լիովին պարզ չեն դրա առաջացման պատճառները, սակայն ակնհայտ է, որ այն ուժեղ սթրես է, որն անկառավարելի վախի նոպա է առաջացնում։ Եվ քանի որ այն հիմնականում վաղ մանկության տարիներին ապրած վախի հետևանք է, այդ ինֆորմացիան ենթագիտակցական մակարդակ է տեղափոխվում, և մարդուն մնում է միայն սովորել պայքարել դրա ախտանշանների դեմ։
Կլաուստրոֆոբիայի դեպքում համալիր բուժում է ենթադրվում՝ հոգեթերապևտի ու հոգեբանական օգնության միջամտությամբ։ Հոգեթերապևտը, իհարկե, դեղորայքային բուժում է առաջարկում (հակադեպրեսանտներ)։ Հոգեբանը կիրառում է մի շարք տեխնիկական հնարքներ, որոնք օգնում են նվազեցնելու մարդու հոգեվիճակի վրա վախի բացասական ազդեցությունը. դրանցից են հիպնոթիկ տրանսի վիճակը, լոգոթերապիայի մեթոդները։ Հիվանդին հիպնոթիկ վիճակի բերելով՝ հոգեբանը թուլացնում ու հանգստացնում է նրան, փորձում հեռացնել վախի պատճառը, ներշնչել մարդուն սեփական ուժերի նկատմամբ վստահություն։ Դրանցից է սիստեմատիկ դեսենսիբիլիզացիան, որի էությունը հետևյալն է. սովորեցնել հիվանդին թուլանալու տարբեր մեթոդներ, որոնք ինքը կարող է կիրառել ֆոբիայի նոպայի ժամանակ։ Մարդն ինքը պետք է գիտակցի իր վախի աստիճանը և չընկնի խուճապի մեջ։
Պոլիկարպ Կաշ

Պոլիկարպ Կաշ (անգլ.՝ Polykarp Kusch, հունվարի 26, 1911(1911-01-26)[…], Բլանկենբուրգ, Duchy of Brunswick, Գերմանական կայսրություն - մարտի 20, 1993(1993-03-20)[…], Դալաս), ամերիկացի ֆիզիկոս, Ազգային ակադեմիայի անդամ (1956)։


== Կենսագրություն ==
Ծնվել է 1911 թվականի հունվարի 26-ին, Բլանկենբուրգում (Գերմանիա)։ Ավարտել է Քեյսի Տեխնոլոգիական ինստիտուտը (1931)։ 1931-1936 թվականներին աշխատել է Իլինոյսի, իսկ 1936-1937 թվականներին՝ Մինեսոտայի, 1937-1972 թվականներին՝ Կոլումբիայի համալսարաններում։ 1956 թվականից Ազգային ակադեմիայի անդամ, 1972 թվականից՝ Տեխասի (Դալլաս) համալսարանի պրոֆեսոր։
Հիմնականում զբաղվել է ատոմային, մոլեկուլային և միջուկային ֆիզիկայով։ Մասնավորապես հետազոտել է ատոմային, մոլեկուլային և միջուկային հատկությունները և երևույթները մոլեկուլային փնջերի մեթոդով։ Չափել է ատոմային ջրածնի հիմնական վիճակի գերնուրբ կառուցվածքի ճեղքումը, որոշել է պրոտոնի մագնիսական մոմենտի հարաբերությունը ատոմի էլեկտրոնի ուղեծրային մագնիսական մոմենտին։ 1948 թվականին բացառիկ ճշտությամբ չափել է էլեկտրոնի անոմալ մագնիսական մոմենտը։ 1955 թվականին Ու. Լեմբի հետ ստացել է Նոբելյան մրցանակ։ Մահացել է 1993 թվականին։


== Ծանոթագրություններ ==
Տոտա (Կոլումբիա)

Տոտա, Բոյաքայի (Կոլումբիա) վարչական մաս։ Տոտան գտնվում է Սողամոսոյից մոտ 40 կմ հեռավորության վրա, հյուսիսում՝ Կուստիվային, արևելքում՝ Ակվիտանիային, արևելքում՝ Զետեքիրին և Սան Էդուարդոյին, հարավարևմտյան հատվածում գտնվում է քաղաքապետարանը։ Քաղաքի հարևանությամբ և անունով է գտնվում Կոլումբիայի ամենամեծ լիճը՝ Տոտան։


== Պատմություն ==
Նախքան Իսպանիայի կողմից Կոլումբիայի կենտրոնական լեռնաշխարհի նվաճումը, Տոտայի շրջակայքում գտնվող տարածքը բնակեցված էր Մուիսկայի կողմից, որը ղեկավարվում էր Հունզան, որը ներկայումս հայտնի է որպես Թունջա։ Մուիսկայի լեզվով Տոտան նշանակում է «գետի մշակումը»։
Առաջին եվրոպացին, ով մտավ հյուսիսային Մայիսկայի տարածք, Գոնսալո Խիմենես դե Սսկադան էր։


== Տնտեսություն ==
Տոտայի տնտեսական գործունեությունը հիմնականում գյուղատնտեսությունն է (կարտոֆիլ, գազար, սիսեռ, սոխ և այլն), անասնաբուծությունը, հանքարդյունաբերություն և տուրիզմը (Տոտա լիճ)։


== Պատկերասրահ ==

		
		

		
		


== Տես նաև ==
Տոտա


== Ծանոթագրություններ ==
Տինի։ Ֆիլմ

Տինի։ Ֆիլմ (առավել հայտնի է, որպես Տինի։ Ֆիլմ՝ Վիոլետտայի նոր կյանքը և Տինի։ Վիոլետտայի նոր կյանքը, իսպ.՝ Tini: El gran cambio de Violetta, "Tini: The great change of Violetta"), իսպանա-իտալական ֆիլմ, ստեղծված Ռամոն Սալազար Հուգերսի կողմից։ Ֆիլմը Վիոլետտա հեռուստասերիալի սիքվելն է։ Մարտինա Շտոսսելը, Խորխե Բլանկոն, Մերսեդես Լամբրեն, Կլարա Ալոնսոն և Դիեգո Ռամոսը կրկնել են իրենց սերիալային դերերը։ Ֆիլմում նկարահանվել են նաև Ադրիան Սալզեդոն, Սոֆյա Քարսոնը և Անջելա Մոլինան։ Ֆիլմի պրեմեիրան Իսպանիայում տեղի է ունեցել 2016 թվականի մայիսի 6-ին, իսկ Իտալիայում 2016 թվականի մայիսի 12-ին։ Արգենտինայում ֆիլմի պրեմեիրան տեղի է ունեցել 2016 թվականի հունիսի 2-ին։ ԱՄՆ-ում թվային տեսքով թողարկվել է 2016 թվականի դեկտեմբերի 6-ին։


== Սյուժե ==
Վիոլետտան (Մարտինա Շտոսսել), պայծառ ու աշխույժ աղջիկ է, որը մեծ արտիստ է դարձել, ինչպես իր ընկեր Լեոնը (Խորխե Բլանկո)։ Վիոլետտան հանկարծակի հեռանում է այն բանից հետ, երբ իր մենեջերը ճնշում  գործադրեց, թույլ չտալով հանգստանալ, և, երբ Մելանին (Սոֆյա Քարսոն) խաբեց իրեն և ստիպեց բոլորին հավատալ, որ նոր հարաբերությունների մեջ է Լեոնի հետ։ Վիոլետտան ընտանիքի ընկեր Իզաբելայից (Անջելա Մոլինա) նամակ է ստանում, որում նրան հրավիրում էին Իտալիա, այցելելու երիտասարդ արտիստների տուն։ Ինքնաճանաչման այս ճանապարհորդությանը, Վիոլետտան հանդիպում է Կաիո (Ադրիան Սալզեդո) անունով տեղաբնիկ գյուղացուն և ընկերանում է նրա հետ։ Մինչդեռ, Լյուդմիլան (Մերսեդես Լամբրե) պատմում է Լեոնին, որ Վիոլետտան փախել է և նրանք միասին որոշում են փնտրել նրան։ Իզաբելան օգնում է Վիոլետտային բացահայտել, որ իրականում իր մայրը իրեն անվանել է "Տինի", և խորհուրդ է տալիս նոր կյանք սկսել։


== Դերերում ==
Մարտինա Շտոսսել - Տինի
Խորխե Բլանկո - Լեոն
Մերսեդես Լամբրե - Լուդմիլա
Դիեգո Ռամոս - Գերման
Կլարա Ալոնսո - Անջի
Ադրիան Սալզեդո - Կաիո
Սոֆյա Քարսոն - Մելանի
Ռիդեր վան Կուտենի - Ռաուլ
Լեոնարդո Չեչի - Սաուլ
Ջորջինա Ամորոս - Էլոիսա
Բեատրիս Արներա - Միրինդա
Լինո Դի Նուզո - Ստեֆանո
Ֆրանցիսկո Վիցիանա - Ռոկո
Անջելա Մոլինա - Իզաբելա


== Երաժշտություն և սաունդթրեք ==
2016 թվականի ապրիլի 29-ին ֆիլմում հնչած երգերը ներառվեցին Մարտինա Շտոսսելի դեբյուտային ալբոմի թողարման մեջ։
Բացի այդ, Լեոնարդո Չեչին ֆիլմի համար ձայնագրեց "Freeze Frame" անվանումով երգը։ Նա Ադրիան Սալզեդոյի, Ռիդեր վան Կուտենի և Բեատրիս Արներայի հետ կատարել է Lost Frequencies-ի "Reality" երգը։


== Ծանոթագրություններ ==


== Արտաքին հղումներ ==
«Տինի։ Ֆիլմ»(անգլ.) ֆիլմը Internet Movie Database կայքում
Ռայթ շրջան (Այովա)

Անվան այլ կիրառումների համար տե՛ս՝ Ռայթ շրջան (այլ կիրառումներ)Ռայթ շրջան (անգլ.՝ Wright County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.505 կմ² է, բնակչությունը՝ 13.229 մարդ (2010 թ. տվյալներով)։ Շրջկենտրոնն է Քլարիոն բնակավայրը։ Կազմավորվել է 1851 թ.։
Ֆելիքս Բոա

Ֆելիքս Բոա ի Մերինո (իսպ.՝ Félix Boix y Merino, մայիսի 26, 1858(1858-05-26), Բարսելոնա, Իսպանիա - մայիսի 11, 1932(1932-05-11), Մադրիդ, Իսպանիա), իսպանացի ճանապարհային ինժեներ։


== Կենսագրություն ==
Ֆելիքս Բոան ծնվել է 1858 թվականի մայիսի 26-ին Իսպանիայի Բարսելոնա քաղաքում։ 1881 թվականին ստանում է ճանապարհային ինժեների որակավորում։ 1893 թվականին աշխատանքի է ընդունվում Մադրիդի երկաթգիծ՝, իսկ 1904 թվականին՝ Caminos de Hierro del Norte de España ընկերություն, որտեղ նույն տարում նշանակվում է տնօրենի օգնական, իսկ 4 տարի անց՝ 1908 թվականին՝ տնօրեն։ Այս պաշտոնը զբաղեցրեց մինչև մահը՝ 1932 թվականի մայիսի 11-ը, բացառությամբ 1918-1919 թվականները, երբ «Կանալ դե Իսաբել II» ընկերության տնօրենն էրԿաղապար:Hsfnrvnp։
Բացի մասնագիտական ձեռքբերումներից, աչքի էր ընկնում արվեստի նկատմամբ հետաքրքրությամբ, որի շնորհիվ էլ դարձավ արվեստի քննադատ։ 1925 թվականի նոյեմբերի 8-ին անդամագրվեց Սան Ֆեռնանդոյի գեղարվեստի թագավորական ակադեմիային։


== Ծանոթագրություններ ==


== Գրականություն ==
Amalio Graíño Bertrand (1965)։ «Biografía de Elzeario y Félix Boix» (3005)։ Revista de Obras Públicas։ էջեր 731–732։ ISSN 0034-8619։ Արխիվացված է օրիգինալից 2015-12-23-ին։ Վերցված է 2015-12-22 
Francisco Wais San Martín (1962)։ «Don Félix Boix y Merino» (2972)։ Revista de Obras Públicas։ էջեր 858–862։ ISSN 0034-8619։ Արխիվացված է օրիգինալից 2015-12-23-ին։ Վերցված է 2015-12-22
Դանիելս շրջան (Մոնտանա)

Դանիելս շրջան (անգլ.՝ Daniels County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 3.693 կմ² է, բնակչությունը՝ 2.017 մարդ (2000 թ. տվյալներով)։ Շրջկենտրոնն է Սկոբի բնակավայրը։ Կազմավորվել է 1920 թ.։
Մանյանո ին Ռիվիերա

Մանյանո ին Ռիվիերա (իտալերեն՝ Magnano in Riviera), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 2351 մարդ 2008 թվականի մարդահամարի տվյալների, բնակչության խտություն՝ 273 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 33010։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 780911
Էլեկտրոնային փոստ։ f.scagnetti@comune.magnanoinriviera.ud.it
Պաշտոնական կայք։ http://www.magnanoinriviera.ud.gov.it/ Archived 2008-06-04 at the Wayback Machine.


== Արտաքին հղումներ ==
http://www.magnanoinriviera.ud.gov.it/ Archived 2008-06-04 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մաքսիմ Բալաև

Մաքսիմ Ալեքսեևիչ Բալաև (ռուս.՝ Максим Алексеевич Балаев, մայիսի 24, 1974(1974-05-24)), ԽՍՀՄ և ռուս ֆուտբոլիստ, հարձակվող։


== Կարիերա ==
Լենինգրադի «Սվետլանա» մարզական ակումբի սան է, նրա մարզիչը` Սերգեյ Գորդեևը։ 1991-1994 թվականներին նա խաղացել է  «Զենիթ» ակումբում, հիմնական կազմում անցկացրել է երեք խաղ 1991 թվականի ԽՍՀՄ գավաթի առաջնությանը, և հաջորդ տարի խաղացել 6 խաղ, 1994 թվականի Ռուսաստանի առաջնության լիգայում  խաղացել է 30 խաղ և խփել 4 գոլ։ 1993 թվականի մրցաշրջանում անցկացրել է երկրորդ լիգայի 5 տարածաշրջանի «Զենիթ-2» ակումբում։ 1995 թվականից խաղացել է երկրորդ լիգայի «Կաբկազկաբել» (Պրոխլադնիյ) ակումբում։ 1996 թվականի հուլիսին տեղափոխվել է «Գատչինա» ակումբ, որի կազմում անցկացրել է  մեկ խաղ, ապա  22 տարեկանում ավարտել է իր պրոֆեսիոնալ կարիերան։


== Ծանոթագրություններ ==


== Արտաքին հղումներ ==
ֆուտբոլիստի էջը zenit-history.ru կայքում
Շախմատի հավակնորդուհիների մրցաշար 2019

Հավակնորդուհիների մրցաշար 2019, 2019 թվականի մայիսի 29-ից հունիսի 19-ը Կազանում անցկացված շախմատի մրցաշար։ Հանդիսանում է աշխարհի կանանց առաջնության հավակնորդի որոշման մրցաշարերի եզրափակիչ էտապը։
2019 թվականի հունիսի 14-ին Ալեքսանդրա Գորյաչկինան նախատեսված ժամկետից շուտ հաղթել է Շախմատի հավակնորդուհիների մրցաշարը՝ դրա ավարտից երկու փուլ առաջ 2,5 միավորով առաջ անցնելով իրեն հաջորդող շախմատիստուհուց։


== Մրցանակային ֆոնդ ==
Ընդհանուր մրցանակային ֆոնդը կազմում է 200 000 եվրո.


== Մասնակիցներ14 ռաունդներից կազմված երկփուլային մրցաշարին մասնակցում են 8 գրոսմայստերներ. ==


== Մրցաշարային աղյուսակ ==


== Ծանոթագրություններ ==
Ռեգավեռե (գյուղ, Տապա շրջան)

Անվան այլ կիրառումների համար տե՛ս՝ ՌեգավեռեՌեգավեռե (էստ․՝ Rägavere), գյուղ Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով գյուղում բնակվում էր 71 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ելիմբետովո (այլ կիրառումներ)

Ելիմբետովո, կարող է վերաբերել՝

Ելիմբետովո - գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Ելիմբետովո - գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Դարիշչի

Դարիշչի (ռուս.՝ Дарищи), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նաֆաա

Նաֆաա (էն Նաֆաա, ան-Նաֆաա, գրականության մեջ երբեմն՝ էն նաֆաա Մուհամմադ, օգոստոսի 28, 1917(1917-08-28), Jendouba, Թունիս - հոկտեմբերի 17, 2007(2007-10-17), Թունիս), Թունիսի բանվորական և կոմունիստական շարժման գործիչ։ Մասնագիտությամբ՝ ուսուցիչ։
Երկրորդ համաշխարհային պատերազմի (1939-1945 թթ.) տարիներին մասնակցել է Դիմադրության շարժմանը։ 1943 թվականից՝ Թունիսի կոմունիստական կուսակցության (ԹԿԿ) անդամ։ 1946 թվականից՝ ԹԿԿ և ԿԿ քաղբյուրոյի անդամ։ 1947 թվականին եղել է ԹԿԿ կենտրոնական օրգան «Աթ Թալիա» («Ավանգարդ») թերթի խմբագիրը։ ԹԿԿ 3-րդ համագումարում (1948) ընտրվել է ԹԿԿ ԿԿ առաջին քարտուղար։ Թունիսի ժողովրդի ազատագրական շարժմանը նվիրված մի շարք աշխատությունների հեղինակ է։
Մ.թ.ա. 36


== Դեպքեր ==


== Ծնունդներ ==


== Մահեր ==
Սասունիկ Ավդալյան

Սասունիկ Վաղարշակի Ավդալյան (1920, գ. Հոռոմ - ), հայ մանկավարժ, Երկրորդ համաշխարհային պատերազմի մասնակից։


== Կենսագրություն ==
1937 թվականին ավարտել է Լենինականի մանկավարժական ուսումնարանը և անցել ուսուցչական աշխատանքի։ 1940 թվականին կանչվել է զինվորական ծառայության։ Հայրենական մեծ պատերազմին մասնակցել է 1941 թվականի հունիսի 22-ից։ Այդ ժամանակ նրանց զորամասը Պրուտ գետի ափին էր, Ունգեն քաղաքի մոտակայքում։ Մեկ ամիս հակառակորդի դեմ կռվելուց հետո նրան գործուղել են Օդեսա՝ հրամանատարական դասընթացների։ Դասընթացները չավարտած՝ նրան ուղարկում են Վոլխովի ռազմաճակատ որպես ականանետի հրամանատար։ Վոլխովի ռազմաճակատում նա մարտնչում է մինչև 1942 թվականի հուլիսի կեսերը, այնուհետև՝ թշնամու թիկունքում, Լենինգրադի մարզում գործող 13-րդ պարտիզանական բրիգադի կազմում՝ որպես հետախուզական խմբի հրամանատար։ 1944 թվականի փետրվարից մինչև պատերազմի ավարտը կռվել է Լենինգրադի, 1-ին Ուկրաինական ռազմաճակատներում, 125-րդ հրաձգային դիվիզիայի 749-րդ գնդի ականանետային մարտկոցում։ Մասնակցել է Լենինգրադի շրջափակման վերացման և Մերձբալթիկայի ազատագրման մարտերին։ Երեք անգամ վիրավորվել է։ Զորացրվել է 1945 թվականի հոկտեմբերին։
Ավարտել է Երևանի հեռակա մանկավարժական ինստիտուտի լեզվագրական ֆակուլտետը։ Երեք ու կես տասնամյակ Արթիկի շրջանի դպրոցներում վարել է ուսմասվարի, տնօրենի պաշտոններ, միաժամանակ դասավանդել հայոց լեզու և գրականություն։
Արժանացել է «Խիզախության համար», «Մարտական ծառայությունների համար» և այլ մեդալներով, ինչպես նաև ՀԽՍՀ Գերագույն խորհրդի երկու պատվոգրերով։


== Ծանոթագրություններ ==
Գոռիթ

Գոռիթ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Դիարբեքիր քաղաքից 2-3 կմ հարավ-արևելք։
Հարուստ էր խմելու ջրով։


== Կլիմա ==
Ուներ առողջարար կլիմա։


== Պատմություն ==
Գյուղը ավերվել, իսկ բնակիչները ոչնչացվել կամ տարագրվել են 1915 թվականի ամռանը։


== Բնակչություն ==
XX դարի սկզբին ուներ 100 տուն կաթոլիկ հայեր։


== Տնտեսություն ==
Բնակչության հիմնական զբաղմունքը անսնապահություն, երկրագործություն և ջորեպանությունն էր։


== Պատմամշակութային կառույցներ ==
Գոռիթն ուներ մատուռ։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ջոն Էվանս

Ջոն Մարշալ Էվանս (անգլերեն՝ John Marshall Evans, 1948, Նյուփորտ Նյուս, Վիրջինիա, ԱՄՆ), ԱՄՆ արտակարգ և լիազոր դեսպանը Հայաստանում` 2004-2006 թվականներին։
Էվանսը սկսեց դեսպանի լիազորություններով աշխատանքի անցնել 2004 թվականի օգոստոսի 8-ին, սակայն 2006 թվականիի մայիսի 24-ին հեռացվեց պաշտոնից՝ նախագահ Ջորջ Ու. Բուշի հրամանագրով և մինչ այժմ չբացահայտված պատճառներով։
Ծնված լինելով Վիրջինիա նահանգում՝ Էվանսը Յեյլի համալսարանում անցկացրած տարիներին ուսումնասիրել է Ռուսաստանի պատմությունը և ստացել բակալավրի աստիճան։ Կոլումբիայի համալսարանում կատարել է դոկտորական հետազոտություններ, սակայն կիսատ է թողել։ Տիրապետում է մի քանի լեզուների։


== Ազատումը դեսպանի պաշտոնից ==
Էվանսն ազատվում է պաշտոնից այն պատճառով, որ խոսել էր հօգուտ Հայոց ցեղասպանության ճանաչման։ Ենթադրվում է, որ Թուրքիան, որն հանդիսանում է Միացյալ Նահանգների համար բավականին կարևոր դաշնակից միջին արևելքում, ինքն է ճնշում գործադրել պետդեպարտամենտին՝ հեռացնելու Էվանսին դեսպանի պարտականություններից, քանի որ վերջինս առաջ էր բերել իր սեփական կարծիքը և հավատալիքները։


== Ծանոթագրություններ ==


== Արտաքին հղումներ ==
հոդված Armeniapedia.org-ում
Իգորևսկայա (կայարան, Խոլմ-Ժիրովսկի շրջան)

Իգորևսկայա (ռուս.՝ Игоревская), կայարան Ռուսաստանի, Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2368 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարմասկալի (այլ կիրառումներ)

Կարմասկալի, կարող է վերաբերել՝

Կարմասկալի - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Կարմասկալի - գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Կուլլի (գյուղ, Հումմուլի շրջան)

Անվան այլ կիրառումների համար տե՛ս՝ ԿուլլիԿուլլի (էստ․՝ Kulli), գյուղ Էստոնիայի Վալգամաա նահանգի Հումմուլի շրջանում։
2011 թվականի տվյալներով գյուղում բնակվում էր 62 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոխալիլովո

Նովոխալիլովո (ռուս.՝ Новохалилово, բաշկիրերեն՝ Яңы Хәлил), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 149 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերեզնեգովատոեի շրջան

Բերեզնեգովատոեի շրջան (ուկրաիներեն՝ Березнегуватський район), շրջան Ուկրաինայի Նիկոլաևի մարզում։
Ստեղծվել է 1926 թվականին։ Վարչական կենտրոնը՝ Բերեզնեգովատոե։


== Աշխարհագրություն ==
Շրջանի տարածքի մակերեսը կազմում է 1264 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 23200 մարդ։ Բնակչության խտությունը կազմում էր 18,35 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Գորբունովի երկարաբեղիկ

Գորբունովի երկարաբեղիկ (լատ.՝ Dorcadion gorbunovi), երկարաբեղիկների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
11-14,5 մմ երկարությամբ, բավականին ձգված, սև մարմնով, գրեթե հավասարաչափ, խիտ, բաց մոխրագույն կամ արծաթագույն թավշյա ծածկույթ ունեցող վերնաթևերով, կողային եզրերի երկայնքով ձգվող սև զոլով ոչ մեծ չափի բզեզ է։ Վերնաթևերն առաջնամեջքից փոքր-ինչ լայն են, նեղ ձվաձև, էգինը՝ ավելի լայն, քան արուինը։


== Տարածվածություն ==
Տարածված է Նախիջևանի Ինքնավար Հանրապետությունում, Հայաստանում հանդիպում է Դարալագյազի լեռնաշղթայի և Զանգեզուրի լեռնաշղթայի ծայրհյուսիսային հատվածից։ Հայտնաբերվել է Գնիշիկ գյուղի (Վայոց ձորի մարզ), Տաթև և Անգեղակոթ (Սյունիքի մարզ) գյուղերի մոտակայքում։


== Էկոլոգիա ==
Ապրում է ծովի մակարդակից 1800-2200 մ բարձրությունների վրա՝ լեռնատափաստանային, ալպյան և ենթալպյան գոտիներում։
Բզեզները գետնին սողում են ցերեկը` ապրիլի վերջից մինչև հուլիսի կեսերը։ Զարգացումը ընթանում է հողում։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Թվաքանակը բավականին բարձր է, իսկ փոփոխության միտումները հայտնի չեն։
Վտանգման հիմնական գործոններն են անասունների չկարգավորված արածեցումը, կլիմայի կանխատեսվող փոփոխությունների հետևանքով դրա սահմանների լանջն ի վեր տեղաշարժմամբ պայմանավորված տեսակի տարածման շրջանների կրճատումը։
Պահպանության միջոցառումներ չեն իրականացվում։


== Ծանոթագրություններ ==
Բարդախլի

Բարդախլի, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Պայթող առնետներ

Պայթող առնետներ (անգլ.՝ explosive rat, նաև՝ ռումբ առնետ), Երկրորդ համաշխարհային պատերազմի ժամանակ Բրիտանական հատուկ գործողությունների վարչության մշակած զենք՝ Գերմանիայի դեմ մարտական գործողությունների համար։


== Նկարագրություն ==
Նմանատիպ գաղափար առաջարկվել էր Բրիտանական հատուկ գործողությունների վարչությունում դեռևս 1941 թվականին, կրծողների վրա մի շարք բժշկական փորձարկումներից հետո։ Բրիտանացիները առնետի լեշիկի մեջ լցնում էին պայթուցիկ, իսկ առնետը նախատեսվում էր ծածուկ գցել գերմանական որևէ կաթսայատան մեջ։ Ենթադրվում էր, որ առնետին հայտնաբերած գերմանացի աշխատակիցը այն պետք է նետեր կրակի մեջ, ինչը կհանգեցներ պայթուցիկի գործարկմանը և դրան հաջորդող պայթյունին։ Տեսականորեն, առնետի լեշիկը կարող էր լցոնվել նաև պայթուցիկներով, որոնք աշխատում են հեռակա կարգով կամ որոշակի ժամանակ անց։


== Կիրառում ==
Բրիտանացիները որոշել էին առնետները գցել գերմանական գնացքների, գործարանների, ֆաբրիկանների և էլեկտրակայանների կաթսայատները։ Չնայած լավ գաղափարին, տեղեկության արտահոսքը հանգեցրեց նրան, որ առնետային ռումբերի մասին տվյալներն ընկան գերմանացիների ձեռքը։ Իրականում այս նախագիծը այդպես էլ չիրականացվեց, քանի որ առնետներ գցելու առաջին պլանները խափանվել են գերմանացիների կողմից։ Գերմանացիները գերագնահատել էին բրիտանական նախագծի կարևորությունը և սկսել էին ոչ միայն զանգվածաբար բռնել առնետներին և ցույց տալ դրանք ռազմական դպրոցներում, այլև ուշադիր ուսումնասիրել էին առնետային ռումբեր ստեղծելու հնարավորությունները։ Սա բրիտանացիները համարեցին հիանալի շեղող մանևր՝ ասելով, որ տեղեկությունների արտահոսքը գերմանացիների շրջանում ավելի շատ խուճապ է առաջացրել, քան գործնականում առնետների հնարավոր օգտագործումը։


== Ծանոթագրություններ ==
Իզոլա Ռիցա

Իզոլա Ռիցա (իտալերեն՝ Isola Rizza), կոմունա Իտալիայում՝ Վենետո մարզի Վերոնա գավառում։
Բնակչությունը կազմում է 2877 մարդ։ Խտությունը կազմում է 180 մարդ/կմ²։ Զբաղեցնում է 16,84 կմ² տարածք։ Սահմանակից է Բովոլոնե, Օպեանո, Ռանկո ալլ'Ադիջե, Ռովերկիարա, Սան Պիետրո դի Մորուբիո համայնքներին։ Փոստային ինդեքս՝ 37050։ Հեռախոսային կոդ՝ 045։
Կոմունայի հովանավորներն են սրբեր Պետրոս և Պողոս առաքյալները։ Տոնը նշվում է ամեն տարի հունիսի 29-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.comune-isolarizza.it/ Archived 2006-08-18 at the Wayback Machine.


== Ծանոթագրություններ ==
Բրեդոն

Բրեդոն (ֆր.Bresdon), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Մատա կանտոնի կազմի մեջ։ 
Համայնքի INSEE կոդ 17062։


== Բնակչություն ==
Համայնքի բնակչությունը 2010 թվականին կազմում էր 259 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բրեդոն (ֆր.)
Սավինսկի շրջան

Սավինսկի շրջան (ռուս.՝ Савинский район), մունիցիպալ շրջան Ռուսաստանի Դաշնության Իվանովոյի մարզում։
Ստեղծվել է 1935 թվականին։ Վարչական կենտրոնը՝ Սավինո։


== Աշխարհագրություն ==
Շրջանի տարածքի մակերեսը կազմում է 861 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12079 մարդ։ Բնակչության խտությունը կազմում էր 14,03 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ադրբեջաներեն Վիքիպեդիա

Ադրբեջաներեն Վիքիպեդիան (ադրբ.՝ Azərbaycan Vikipediya) Վիքիպեդիայի ադրբեջաներեն լեզվով բաժինն է։ Ադրբեջաներեն Վիքիպեդիան ստեղծվել է 2004 թվականին։ 2013 թվականի հունիսի 9-ին Վիքիպեդիայի այդ հատվածում հոդվածների քանակը հասնում էր 94.855 (Վիքիպեդիայի բաժանումներ մինչև 47-րդ տեղ) և ուներ 59.026 գրանցված մասնակից։


== Պատմություն ==
2011 հուլիսի 29 — 75 000 հոդված (որոնցից 5 819 արաբագիր է)։ 75 000-րդ հոդվածը գրել է صفی‌خانلو E THP մասնակիցը։
2011 օգոստոսի 7 — Ebrahimibot բոտի գործունեության արդյունքում موعتصیم آباد(جوادیه) (تویسیرکان) հոդվածը դարձել է Ադրբեջաներեն Վիքիպեդիայի արաբագիր 10 000-րդ հոդվածը, իսկ քիչ անց آشاغا طویلان (اسدآباد) հոդվածն էլ դարձել է 80 000-րդը Ադրբեջաներեն Վիքիպեդիայում։
Երկար ժամանակ եղել է թյուրքերեն Վիքիպեդիաների շարքում երկրորդը, սակայն 2011 թվականի հոկտեմբերին Ղազախերեն Վիքիպեդիան անցել է ադրբեջաներեն բաժնին, իսկ 2013-ին էլ նաև Ուզբեկերեն Վիքիպեդիան։2014 թվականի մարտի 10-ին Բաքվում ացն է կացել Ադրբեջանական առաջին ազգային վիքիկոնֆերանսը (ադրբ.՝ I Milli Vikipediya Forumu), որին մասնակցել է շուրջ հարյուր հոգի (ադրբ.)։


== Հաճախելիություն ==
Գրաֆիկում ներկայացված է Ադրբեջաներեն Վիքիպեդիայի հաճախելիությունը 2014 թվականի դեկտեմբերի 1-31-ը ընկած ժամանակահատվածում։
Ադրբեջաներեն Վիքիպեդիայի հաճախելիությունը կազմում է ընդհանուր Վիքիպեդիայի հաճախելիության 0,03%-ը։


== Արտաքին հղումներ ==
«Հետաքրքրաշարժ Ասկյարապեդիա» տեսանյութը «Անտիտոպոր» տեղեկատվական-վերլուծաբանական հասարակության կողմից (ռուս.)


== Ծանոթագրություններ ==
Լոգրադորու

Լոգրադորու (պորտ.՝ Logradouro), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան (մարզ)ում։ Մտնում է Գուարաբիրայի գավառի կազմի մեջ։ Բնակչությունը կազմում է 3529 մարդ՝ 2006 թվականի տվյալներով։ Գրավում է 37,996 կմ2 տարածք։ Բնակչության խտությունը՝ 92,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 8.578.692,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.475,81 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,548 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Լոգրադորուի մասին
Ֆիլ Ֆորդ

Ֆիլ Ջեքսոն Ֆորդ կրտսեր (անգլ.՝ Phil Jackson Ford Jr., փետրվարի 9, 1956(1956-02-09), Rocky Mount), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է խաղարկողի դիրքում։ Սովորել է Չահել Հիլի Հյուսիսային Կառոլինայի համալսարանում։ 1978 թվականի NBA դրաֆթի ժամանակ ընտրվել է «Կազնաս Սիթի Քինգս» ակումբի կողմից՝ 2-րդ համարի ներքո։ Հետագայում հանդես է եկել  «Նյու Ջերսի Նեթս», «Միլոուքի Բաքս» և «Հյուստոն Ռոքեթս» ակումբների կազմում։ NBA-ում, ընդհանուր առմամբ, անցկացրել է 7 մրցաշրջան։ Ըստ 1978 թվականի արդյունքները Ֆորդը դարձել է Օսկար Ռոբերտսոնի անվան և Ջոն Վուդենի անվան մրցանակների դափնեկիր, ինչպես նաև Sporting News և NABC տարբերակով ճանաչվել է ուսանողների միջև տարվա բասկետբոլիստ։ 1979 թվականին ճանաչվել է NBA տարվա սկսնակ, ինչպես նաև ընդգրկվել է NBA սկսնակների առաջին հավաքականի մեջ։ Մեկ անգամ ընդգրկվել է NBA բոլոր աստղերի երկրորդ հավաքականի մեջ (1979)։ Երկու տարի շարունակ ընդգրկվել է NCAA առաջին համաամերիկյան հավաքականի մեջ (1977-1978), ինչպես նաև մեկ անգամ NCAA երկրորդ համաամերիկյան հավաքականի մեջ (1976)։ 1978 թվականին ճանաչվել է Atlantic Coast կոնֆերենցիայի ուսանողների միջև տարվա բասկետբոլիստ։ NBA կարիերայի ընթացքում, ընդհանուր առմամբ, խաղացել է 482 խաղ, որոնցում հավաքել է 5594 միավոր (11,6 մ/խ), կատարել է 854 անդրադարձ, 3083 փոխանցում, 589 խլում և 29 բլոկշոտ։
1976 թվականին ԱՄՆ-ի հավաքականի կազմում Մոնրեալում անցկացվող Ամառային օլիմպիական խաղերի ժամանակ դարձել է օլիմպիական չեմպիոն։


== Համալսարանի ցուցանիշներ ==


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Բիրիտինգա

Բիրիտինգա (պորտ.՝ Biritinga), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հյուսիսարևելյան մարզում։ Մտնում է Սերրինյայի գավառի կազմի մեջ։ Բնակչությունը կազմում է 14 656 մարդ՝ 2006 թվականի տվյալներով։ Գրավում է 430,602 կմ2 տարածք։ Բնակչության խտությունը՝ 34,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 24.976.434,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.704,99 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,596 (տվյալները՝ ՄԱԿ-ի զարգացման ծրագրի)։
Բակշեևկա

Բակշեևկա (ուկրաիներեն՝ Бакшеївка), ավան Ուկրաինայի Խարկովի մարզի Վոլչանսկի շրջանում։ Հիմնադրվել է 1695 թվականին։
2001 թվականի տվյալներով Բակշեևկա ավանում բնակվում էր 150 մարդ։ Բնակավայրը զբաղեցնում է 0,406 կմ² տարածք։ Բնակչության խտությունը կազմում էր 369,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գյուլլիջա (Բասենի գավառ)

Անվան այլ կիրառումների համար տե՛ս՝ Գյուլլիջա (այլ կիրառումներ)Գյուլլիջա, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Արևմտյան Եփրատի Թուզլուչայ վտակի հովտում, վտակի աջ ափից 2 կմ հեռու, Մամախաթուն քաղաքից 14 կմ հարավ-արևելք։


== Բնակչություն ==
XX դարի սկզբին ուներ 20 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(3925) Տրետյակով

(3925) Տրետյակով (անգլ.՝ Tretʹyakov), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 19-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,154765 ա. մ., առավելագույնը մոտենում է 2,5404 ա. մ. հեռավորության վրա և հեռանում 3,7691 ա. մ.։ Արեգակի շուրջ մեկ ամբողջական պտույտ է կատարում 2046,68 երկրային օրվա ընթացքում, իր ուղեծրով շարժվելով միջինում 0,175895 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3925) Տրետյակով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալբերտ Մալց

Ալբերտ Մալց (անգլ.՝ Albert Maltz, հոկտեմբերի 28, 1908(1908-10-28)[…], Նյու Յորք, Նյու Յորք, ԱՄՆ - ապրիլի 26, 1985(1985-04-26)[…], Լոս Անջելես, Կալիֆոռնիա, ԱՄՆ), ամերիկացի գրող։


== Կենսագրություն ==
Ծնվել է հարուստ հրեայի ընտանիքում։ Գրական ասպարեզ է իջել հակաբուրժուական, հակապատերազմական և սուր սոցիալական պիեսներով («Կարուսել», 1932, «Խաղաղություն երկրի կրա», 1934, «Մութ հանքահոր», «Շարքային Հիքսը», 1935)։ Իրական նյութերի հիման վրա գրված «Խորքային աղբյուր» (1940) վեպը նվիրված է Ֆորդի գործարանների բանվորների պայքարին։ Գերմանիայում ֆաշիզմին ցույց տրված դիմադրությունն է «Խաչ և նետ» (1944) վեպի թեման։ 1957 թվականին լույս է ընծայել «Կարճատև կյանքի երկար օրը» սուր դրամատիկական վեպը։ Հայտնի է նաև Մալցի հակաֆաշիստական հրապարակախոսությունը («Գրողը ժողովրդի խիղճն է», «Պատմության դատավճիռը», «Բանտարկվելու նախօրեին»)։


== Ծանոթագրություններ ==
Մագդալենա Ցվետկովսկա

Մագդալենա Ցվետկովսկա (մակեդոներեն` Мaгдaленa Цветковскa, ծնվ. 1987 թ. հունիսի 19, Մակեդոնիա, Տետևո), մակեդոնացի երգչուհի։


== Կենսագրություն ==
Մագդալենա Ցվետովսկան ծնվել է 1987 թվականի հունիսի 19-ին Մակեդոնական Տետևո քաղաքում։ Նա իր երաժշտական կարիերան սկսել է 8 տարեկանից` մասնակցելով "Jabolchinja" երգի փառատոնին նա զբաղեցնում է առաջին հորիզոնականը և այնուհետև դառնում է "4Play" խմբի անդամ։
2010 թվականին Մագդալենան իր "Me boli" երգով մասնակցում է "Suncane Skale" մրցույթին և զբաղեցնում է երկրորդ հորիզոնականը։


== Արտաքին հղումներ ==
Երգչուհու կենսագրությունը(չաշխատող հղում)
Ղազարոսի կանայք

«Ղազարոսի կանայք»  (ռուս.՝ Женщины Лазаря), ժամանակակից ռուս գրող Մարինա Ստեպնովայի վեպը։ 2012 թվականի «Մեծ գրքի» հաղթող (երրորդ մրցանակ), «Ազգային բեսթսելլեր 2012» թվականի հավակնորդ, «Ռուսական Բուկեր-2012»-ի հավակնորդ։ 


== Ընդհանուր տեղեկություններ ==
«Ղազարոսի կանայք» վեպն առաջին անգամ լույս է տեսել 2011 թվականին «AST» հրատարակչության կողմից Մոսկվայում, այնուհետև գիրքը մշտապես տպագրվել է առանձին տպաքանակով։ Վեպը ժամանակակից ընթերցողների շրջանում մեծ ժողովրդականություն է վայելում ռուսերենով և թարգմանվել է 25 այլ լեզուներով։ 
Գրականագետների կարծիքով վեպը լավ է գրված, բայց հնաոճ է։ Տեքստը բավականաչափ մաքրված չէ, առկա է բառապաշարի ժամանակագրական անհամատեղելիություն։ 


== Սյուժե ==
Նոր ռուսական գրականության մեջ Մարինա Ստեպնովայի «Ղազարոսի կանայք» ստեղծագործությունը անսովոր ընտանեկան սագա է, որն ընդգրկում է բավականին երկար ժամանակահատված` 20-րդ դարի սկզբից մինչև մեր օրերը, այն մեծ սիրո և միաժամանակ հակակրանքի մասին է։ Հերոսներից մեկը՝ Ղազարոս Լինդտը, վեպում ներկայացվում է որպես հանճարեղ գիտնական, միաժամանակ մեծ երեխա։ Նա կապող օղակ է բոլոր երեք կանանց ճակատագրերի համար, որոնց մասին պատմվում է ստեղծագործության էջերում։ 
Առաջին կինը անզավակ Մարուսյան է՝ իր ավագ ընկերոջ կինը, որին Ղազարոսը սիրահարվել է որդիական սիրով։ Երկրորդը` երիտասարդ Գալինան է, որին նա սիրահարվել է պատերազմից հետո` գտնվելով փակ քաղաքում։ Ղազարոսի մյուս կինը որբ թոռնուհի Լիդան է, ով առանձնանում է հանճարեղ բնույթով, բայց ունի աշխարհիկ երազներ իր սեփական աներևակայելի տան մասին` լի ջերմությամբ և հատակի իրական ճռռոցով։ Գրքի առանձին գործող անձ է հին տունը՝ «Մարուսյաի տունը», որը Ղազարոսի առաջին կնոջից՝ Մարուսյայից մի ամբողջ դարաշրջանից հետո, անցնում է Լիդային և դրանով ավարտում սյուժեների շղթան։ 


== Քննադատություն ==
Ժամանակակից  գրական գործիչ Մաքսիմ Լավրենտեևը «Ղազարոսի կանայք» վեպի մասին այսպես է արտահայտվել. 

Վիկտոր Տոպորովը նույնպես ուշադրություն է դարձրել այս գրական հրատարակության վրա և արտահայտվել է այսպես.


== Պարգևներ ==
Մեծ գիրք, 3-րդ ազգային բեսթսելլեր մրցանակ , 2012,
«Յասնայա Պոլյանա» մրցանակի հավակնորդ, 2012,
«XXI դարի ռուսական բուկեր» մրցանակի հավակնորդ, 2012,
«Русский Букер Большая Книга» մրցանակի հավակնորդ, 2012,
Ընթերցողների ինտերնետային քվեարկության հաղթող, 2012։


== Ծանոթագրություններ ==


== Արտաքին հղումներ ==
Женщины Лазаря. Мысли Виктора Топорова
о романе Максим Лаврентьев Archived 2021-02-05 at the Wayback Machine.